**ა.(ა).ი.პ. ,,ტყიბულის მუნიციპალიტეტის სკოლამდელი აღზრდისა და განათლების**

**დაწესებულებათა გაერთიანების“**

**2024 წლის 12 თვის ანგარიში გაწეული საქმიანობის შესახებ**

**შესავალი**

,,ადგილობრივი თვითმმართველობის შესახებ“ საქართველოს ორგანული კანონის მე-16 მუხლის მე-2 პუნქტის და საქართველოს სამოქალაქო კოდექსის შესაბამისად ტყიბულის მუნიციპალიტეტის საკუთარი უფლებამოსილების განხორციელების მიზნით, 2007 წლის 23 ოქტომბრის # 28 განკარგულებით შეიქმნა და ფუნქციონირებს ა.(ა).ი.პ. ,,ტყიბულის მუნიციპალიტეტის სკოლამდელი აღზრდის დაწესებულებათა გაერთიანება“, რომელიც შემდგომში ტყიბულის მუნიციპალიტეტის მერის 15 სექტემბრის 2023 წლის Nბ74-74232582 ბრძანებით ჩამოყალიბდა ა.(ა.)ი.პ. ,,ტყიბულის მუნიციპალიტეტის სკოლამდელი აღზედისა და განათლების დაწესებულებათა გაერთიანება“ შემდეგი **მიზნების** განსახორციელებლად:

1. სკოლამდელი ასაკის ბავშვთა მრავალმხრივი ჰარმონიული განვითარება და მათი სასკოლო მზაობისათვის შესაბამისი გონებრივი, ზნეობრივი, ფიზიკური და ესთეტიური აღზრდა;

2. ინდივიდუალური და პიროვნული თვითგამოხატვის უნარ-ჩვევების განვითარება, მათი საზოგადოების სრულფასოვან წევრად ჩამოყალიბებისათვის;

3. ბავშვთა შემეცნებითი და შემოქმედებითი უნარების ფორმირება.

4. სკოლამდელი აღზრდის დაწესებულებების მიერ ინდივიდუალური სააღმზრდელო-საგანმანათლებლო პროცესის წარმართვის უზრუნველყოფა თითოეულ ბავშვთან, მათ შორის შეზღუდული შესაძლებლობების და/ან სპეციალური საგანმანათლებლო საჭიროებების მქონე ბავშვებთან.

გაერთიანებას აქვს დამტკიცებული შრომის შინაგანაწესი და ა(ა)იპ ,,ტყიბულის მუნიციპალიტეტის სკოლამდელი აღზრდის დაწესებულებათა გაერთიანების ადმინისტრაციული ერთეულების - საბავშვო ბაგა-ბაღების საქმიანობის ორგანიზების, ერთიანი სააღმზრდელო - საგანმანათლებლო სისტემის მოქმედების წესებისა და სამუშაო რეჟიმის დებულება”

,,ადრეული და სკოლამდელი აღზრდისა და განათლების შესახებ“ კანონში 2022 წელს განხორციელებული ცვლილების შესაბამისად, გარდამავალი პერიოდის განმავლობაში (2030 წლამდე) სკოლამდელი დაწესებულებების ავტორიზაციის პროცესს საქართველოს განათლებისა და მეცნიერების სამინისტროს სსიპ განათლების ხარისხის განვითარების ეროვნული ცენტრი ახორციელებს. გარდამავალ პერიოდში შესასრულებელი მოთხოვნების შესაბამისად დაწესებულებების ელექტრონულ სისტემაში დარეგისტრირებულია ტყიბულის მუნიციპალიტეტის 17 საბავშვო ბაგა-ბაღი.

**საქართველოს განათლებისა და მეცნიერების სამინისტროს მხარდაჭერა.**

2023 წლის 21 თებერვალს საქართველოს მთავრობის #76 დადგენილებით დამტკიცდა ,,ადრეული აღზრდისა და განათლების დაწესებულებების ავტორიზაციის წესი“, რომლითაც დადგინდა ავტორიზაციის სტანდარტები. სსიპ განათლების ხარისხის განვითარების ეროვნული ცენტრი სკოლამდელი დაწესებულებების ავტორიზაციის პროცესის განსახორციელებლად რეგულარულად ატარებს ონლაინ შეხვედრებს, სადაც ვღებულობთ მითითებებს ავტორიზაციის დროებითი წესის შესაბამისად. 2024 წლის 1 იანვრამდე ყველა დაწესებულებამ განახორციელა თვითშეფასება. ასევე, ცენტრის ორგანიზებით და გაეროს ბავშვთა ფონდის UNICEF -ისა და ნორვეგიის მთავრობის მხარდაჭრით მომზადდა გზამკვლევი, რომელიც გადაეცა ყველა დაწესებულებას, განვიხილეთ და თვითშეფასების კითხვარის შესაბამისად დავიწყეთ სტანდარტების შესაბამისი მოთხოვნების საჭიროებების გამოვლანა თითოეული ბაღისათვის.

ავტორიზაციის საკითხებზე და სტრატეგიულ დოკუმენტზე მუშაობის მიზნით გაერთიანებაში შეიქმნა სამუშაო ჯგუფი. სკოლამდელი აღზრდისა და განათლების დაწესებულებების ავტორიზაციის პროცესში მხარდასაჭერად განათლების ხარისხის განვითარების ეროვნული ცენტრის ორგანიზებით დაგეგმილია და პერიოდულად ხორციელდება ონლაინ შეხვედრები, მიმდინარე წლის 18 მარტიდან 10 ივნისის ჩათვლით ჩატარდა ტრენინგის ციკლი ავტორიზაციის პირველი სტანდარტის მოთხოვნების დაკმაყოფილების კუთხით. სამუშაო ჯგუფიდან გამოიყო მცირე ჯგუფი, რომელიც უშუალოდ იყო ჩართული პირველი სტანდარტის გაცნობა/დამუშავების პროცესში. ამ მიზნით მოხდა თითოეული საბავშვო ბაგა- ბაღის ძლიერი და სუსტი მხარეების, ასევე საფრთხეებისა და შესაძლებლობების გაანალიზება, საჭიროებების გამოვლენა და აქტივობების დაგეგმვა სტანდარტის დასაკმაყოფილებლად. შექმნილი დოკუმენტების გაზიარება პერიოდულად ხდებოდა სამუშაო ჯგუფის სხდომებზე. ამ დროისთვის შემუშავებულია გაერთიანების სტრატეგიული დაგეგმვის, მონიტორინგის და შეფასების წესი. ჩამოყალიბდა გაერთიანებაში შემავალი საბავშვო ბაგა - ბაღებისთვის მისია, ხედვა, ღირებულებები; სტრატეგიული დაგეგმვის მეთოდოლოგია (SWOT ანალიზი).

შემუშავებულია ტყიბულის მუნიციპალიტეტის სკოლამდელი აღზრდისა და განათლების დაწესებულებათა გაერთიანების 2024-2029 წ. სტრატეგიული გეგმის პროექტი, დადგენილი ეტაპების დაცვით. გრძელდება ავტორიზაციის მხარდამჭერი აქტივობები და ივნის-ივლისის თვეში ჩატარდა ტრენინგები ავტორიზაციის მესამე სტანდარტის კომპონენტების თაობაზე.

**თავი 1. გაერთიანების საქმიანობა 2024 წლის 5 თვეში**

**გაერთიანების მართვა. სტრუქტურა და საბავშვო ბაგა-ბაღების საშტატო ერთეულები.**

გაერთიანება და მის დაქვემდებარებაში მყოფი ყველა ადმინისტრაციული ერთეული საქმიანობას ახორციელებდა ,,ა.(ა).ი.პ. „ტყიბულის მუნიციპალიტეტის სკოლამდელი აღზრდის დაწესებულებათა გაერთიანების შრომის შინაგანაწესის“ დამტკიცების შესახებ“ გაერთიანების დირექტორის 2020 წლის 09 ივლისის N02/32 ბრძანების და ,,ა.(ა).ი.პ. „ტყიბულის მუნიციპალიტეტის სკოლამდელი აღზრდის დაწესებულებათა გაერთიანების ადმინისტრაციული ერთეულების - საბავშვო ბაგა-ბაღების საქმიანობის ორგანიზების, ერთიანი სააღმზრდელო-საგანმანათლებლო სისტემის მოქმედების წესებისა და სამუშაო რეჟიმის დებულების“ დამტკიცების შესახებ“ 2020 წლის 09 ივლისის N02/31 ბრძანების შესაბამისად.

გაერთიანებაში შექმნილია და დებულების შესაბამისად ფუნქციონირებს გაერთიანების დაწესებულების ხელმძღვანელთა სათათბირო საბჭო, რომლის შემადგენლობაში შედის გაერთიანების დირექცია და ადმინისტრაციული ერთეულების ხელმძღვანელები. 2024 წელს ჩატარებულია 12 სხდომა (თითოეული სხდომისშესახებ დგება შესაბამისიოქმი)სათათბიროზე განხილულია/გადაწყვეტილია/განხორციელებულია სხვადასხვა საკითხები .

გაერთიანებას ხელმძღვანელობს გაერთიანების დირექტორი, მისი არყოფნის პერიოდში, გაერთიანების დირექტორის მოადგილე.

შიგა მონიტორინგის განყოფილება საქმიანობას ახორციელებს 4 ძირითადი მიმართულებით:

* ადმინისტრაციული ერთეულების სამეურნეო საქმიანობა და ადმინისტრირება;
* კვების ორგანიზება;
* სანიტარია და ჰიგიენა;
* სააღმზრდელო-საგანმანათლებლო პროგრამები და პროცესები;

თითოეული მიმართულებისათვის შექმნილია მონიტორინგის კითხვარები, რის მიხედვითაც ადგილზე მისვლით, ფასდება ბაღებში არსებული ფაქტობრივი მდგომარეობა, ვლინდება საჭიროებები და გაიცემა შესაბამისი რეკომენდაციები.

2024 წლის პირველი ნახევრისათვის შედგა გრაფიკი და დღემდე მონიტორინგი განხორციელებულია 10 საბავშვო ბაღში. მონიტორინგის განხორციელების თაობაზე დგება ანგარიში, რომლის ელექტრონული ვერსია მიეწოდება თითოეულ დაწესებულებას.

გაერთიანებაში 2024 წლის 18 ოქტომბრის მდგომარეობით დამტკიცებულია საშტატო განრიგი 258 ერთეულით.

**გაერთიანებაში შემავალი ადმინისტრაციული ერთეულები-საბავშვო ბაგა-ბაღები და შესაბამისი ასაკობრივი ჯგუფები**

2024 წლის განვლილ პერიოდში საქმიანობას ახორციელებს გაერთიანების დაქვემდებარებაში ტყიბულის მუნიციპალიტეტის ტერიტორიაზე განთავსებული 16 საბავშვო ბაგა-ბაღი - 6 ქალაქის დასახლებაში და 10- თემებში. სარემონტო სამუშაოების გამო დროებით არ ფუნქციონირებს ახალსოფლისა და მუხურის საბავშვო ბაღი.

ტყიბულის მუნიციპალიტეტის ყველა საბავშვო ბაგა-ბაღი სკოლამდელი აღზრდისა და განათლების მიმწოდებელი ორგანიზაციებია, რაც გულისხმობს მომსახურების მიწოდებას 2-წლის ასაკის შესრულებიდან პირველ კლასში შესავლამდე პერიოდში. ოთხივე ასაკობრივი ჯგუფით და შესაბამისი პერსონალით დაკომპლექტებულია ტყიბულის N1, N2 და N3 საბავშვო ბაგა-ბაღი; ორი შერეული - 2-4 წლამდე და 4-6 წლამდე შერეული ასაკობრივი ჯგუფით ფუნქციონირებს ტყიბულის N4, N5, N6, საწირის, ორპირის და გელათის საბავშვო ბაგა-ბაღი, ხოლო თითო შერეული - 2-6 წლამდე ასაკობივი ჯგუფით ფუნქციონირებს ხრესილის, კურსების, ცუცხვათის, ჯვარისის, სოჩხეთის, გურნის და ძმუისის საბავშვო ბაგა-ბაღი. სულ გაერთიანების მასშტაბით ფუნქციონირებს 31 ასაკობრივი ჯგუფი, სადაც 2023-2024 სააღმზრდელო -საგანმანათლებლო წლის ბოლოსათვის ირიცხება 389 აღსაზრდელი, მათ შორის სკოლაში მიდის 100 აღსაზრდელი.

2024 წელს 12 თვის მაჩვენებლით გამტარიანობამ შეადგინა 215 ბავშვ/დღე. საშუალო გამოცხადება შეადგინა 55 პროცენტი.

**სასწავლო -სააღმზრდელო და საგანმანათლებლო პროცესები. ინკლუზია.**

მუნიციპალიტეტის საბავშვო ბაგა-ბაღებში განათლების მიწოდება ხორციელდება ადრეული და სკოლამდელი აღზრდისა და განათლების სახელმწიფო სტანდარტების შესაბამისი ტიპიური საგანმანათლებლო პროგრამებით. სასკოლო მზაობის პროგრამა ხორციელდება 16 ჯგუფში, აქედან 3 ჯგუფი დაკომპლექტებულია მხოლოდ სასკოლო ასაკით, დანარჩენი 13 ჯგუფი დაკომპლექტებულია შერეული ასაკით, სადაც შესაბამისი ასაკის აღსაზრდელებთან მუშაობა მიმდინარეობს სასკოლო მზაობის პროგრამის ელემენტებით. 2-5 წლის ასაკობრივი ჯგუფებისათვის სააღმზრდელო-საგანმანათლებლო პროგრამები ადაპტირებულია შერჩეული კურიკულუმის - ,,თამაში“-ს ფარგლებში

ბავშვის საუკეთესო ინტერესების დაცვისათვის, ბაღში მიმდინარე ყველა პროცესში უზრუნველყოფილია მშობელთა ჩართულობა საკონსულტაციო საბჭოების მუშაობით. ხდება ერთობლივად საგანმანათლებლო რესურსების, სხვადასვხვა ღია და მეორადი მასალების მოძიება და გამოყენება.

ტყიბულის საბავშვო ბაღებში ჩარიცხული აღსაზრდელებიდან ამჟამად სააღმზრდელო- საგანმანათლებლო პროცესში ჩართულია 1 შშმ ბავშვი ოფიციალური სტატუსით. N2 საბავშვო ბაღის აღსაზრდელი. ნებისმიერი საჭიროების შემთხვევაში უზრუნველყოფილია შესაბამისი მომსახურება პერსონალის და მშობლის მიერ. სხვა განსაკუთრებული ადაპტირებული გარემოს შესაქმნელად საჭიროების მქონე შშმ ბავშვი ბაღებში არ ირიცხება.

წლის მანძილზე გამოვლინდა 20 სს მქონე ბავშვი. შესაბამისი მიდგომით თითოეულ მშობელთან მიმდინარეობს მუშაობა საჭიროების აღიარებისათვის და მიეცათ რეკომენდაციები, დროული ჩარევის აუცილებლობის მიზნით, მიმართონ შესაბამის სპეციალისტებს, რათა ხელი არ შეეშალოს ბავშვის სრულფასოვან პიროვნებად ჩამოყლიბებას. თითოეული მათგანი ინფორმირებულია ტყიბულის მუნიციპალიტეტში ახლადგახსნილი ბავშვთა აბილიტაცია-რეაბილიტაციის ცენტრის ფუნქციონირების თაობაზე. აღმზრდელები თავიანთი კომპეტენციის ფარგლებში, საბავშვო ბაღის გარემოში, სისტემატური ჩანაწერების წარმოებით განსაზღვრავენ ბავშვის განვითარების დონეს და ინდივიდუალური მიდგომის მეთოდით გეგმავენ უნარების განმავითარებელ აქტივობებს. გაერთიანების სპეციალისტების მიერ მოხდა გარკვეული სახის ზოგადი რეკომენდაციის შემუშავება თითოეულისათვის დეფიციტური უნარების წამოწევის მიზნით.

არსებული მონაცემები საფუძველს იძლევა დაინერგოს კვალიფიციური სპეციალური საჭიროებების მასწავლებლების ჩართულობა სააღმზრდელო-საგანმანათლებლო პროცესში საბავშვო ბაღებში უშუალო დასაქმებით.

სასკოლო ასაკის 110 ბავშვი მზადაა ტრანზიცირდეს საბავშვო ბაღის გარემოდან შედარებით ფორმალურ გარემოში.

**ჯანსაღი და მრავალფეროვანი კვება**

საბავშვო ბაგა-ბაღებში ბავშვთა კვებისათვის მოქმედებს ადრეული და სკოლამდელი აღზრდისა და განათლების სახელმწიფო სტანდარტი, რომლის მიხედვით გაერთიანებების დაწესებულებებში კვების რეჟიმი განსაზღვრულია 9 საათიანი მუშაობის რეჟიმის შესაბამისად 2 ძირითადი (საუზმე, სადილი) და 2 წახემსების (პირველი-საუზმესა და სადილს შორის და მეორე - სადილსა და ვახშამს შორის ე.წ.,,სამხარი“) სახით.

გაერთიანების დირექციის მიერ, სტანდარტის მოთხოვნათა გათვალისწინებით, დამტკიცებულია 10 დღიანი პერსპექტიული მენიუ, რომელიც უზრუნველყოფს ბავშვთა ჯანსაღ და მრავალფეროვან კვებას. ნორმების შესაბამისად გაითვლება თითოეულ ბავშვზე წლის განმავლობაში საჭირო საკვები პროდუქტების რაოდენობა და გაერთიანება აწარმოებს მათ შესყიდვას, ხოლო საბავშვო ბაგა-ბაღის დირექცია ვალდებულია, გაერთიანების მიერ შემუშავებული ბავშვთა კვების ორგანიზებისათვის გათვლილი და შესაბამისი ხელშეკრულებების საფუძველზე მიწოდებული საკვები პროდუქტებით, უზრუნველყოს აღსაზრდელთა კვების პროცესი.

2024 წლის პირველ ნახევარ გაერთიანების ბიუჯეტით სატენდერო შესყიდვით საკვები პროდუქტების მიწოდების ხელშეკრულებებით გათვალისწინებული იყო 212 625,14 ლარი. ერთ ბავშვზე დღეში კვებითი დანახარჯი გათვლილია დაახლოებით 5,29 ლარი. ფაქტობრივმა შესყიდვამ 6 თვეში შეადგინა 141 549,38 ლარი. შეადგინა 5,28 ჯამური გამოცხადებამ 26 993. ხოლო 2024 წლის მეორე ნახევარში ნახევარ გაერთიანების ბიუჯეტით სატენდერო შესყიდვით საკვები პროდუქტების მიწოდების ხელშეკრულებებით გათვალისწინებული იყო107 270,73 ფაქტობრივმა შესყიდვამ წლის მეორე ნახევარში შეადგინა 84 819,64 ლ გათვლილი იყო 5,07ლარი კვებითი უზრუნველყოფა განხორციელდა 20 დეკემბრის ჩათვლით და საერთო ჯამური გამოცხადების 16 166 აღსაზრდელი , რომლის ფარგლებში ერთი ბავშვის კვებითი დანახარჯი ერთ დღეზე შეადგენს 5,10 ლარს

**ფიზიკური გარემო, უსაფრთხოება, წყალი, სანიტარია, ჰიგიენა.**

ფიზიკური გარემოს ტექნიკური მახასიათებლებია: უსაფრთხოება, განათება, ჰაერის ტემპერატურა, სანიტარია, ჰიგიენა. საბავშვო ბაგა-ბაღი, აღსაზრდელთა სათანადო განვითარებისათვის, უნდა უზრუნველყოფდეს აუცილებელი ფიზიკური გარემოს შექმნას უსაფრთხოების პრინციპების დაცვით. ფიზიკური გარემოს შექმნაში იგულისხმება სტრუქტურირებადი და ადვილად ორიენტირებადი, გადასაადგილებლად და სამოქმედოდ უსაფრთხო გარემოს შექმნა, სანიტარულ-ჰიგიენური ნორმების დაცვას, აღსაზრდელებისა და პერსონალის ჯანმრთელობის დაცვისა და პრევენციისათვის. საბავშვო ბაგა-ბაღებში სანიტარია და ჰიგიენა უზრუნველყოფს მოქმედი ტექნიკური რეგლამენტის მოთხოვნათა შესრულებას. საბავშვო ბაგა-ბაღებისათვის გაწერილი რეგულაციების შესაბამისად თითოეულ დაწესებულებაში შეტანილია ყველა საჭირო სანიტარულ - ჰიგიენური დაცვის საშუალებები და ინვენტარი, რეგულარულად ტარდება სადეზინფექციო სამუშაოები. აღნიშნული რეგულაციების დაცვის კონტროლს ახორციელებს სურსათის ეროვნული სააგენტო, რომელმაც შესაბამისობის შემოწმება ჩაატარა ყველა დაწესებულებაში აპრილის თვეში. წარმოდგენილ აქტებში შეუსაბამობების გრაფაში ყველა საბავშვო ბაღში ძირითადად დაფიქსირებულია ჰასპის პროგრამის მოთხოვნის შეუსრულებლობა. შეუსაბამობების აღმოფხვრის ვადად განისაზღვრა 2024 წლის 15 სექტემბერი.

**თავი II. გაერთიანების ქონება, ინფრასტრუქტურა და კეთილმოწყობა**

დასახული მიზნების და ფუნქციების განსახორციელებლად მუნიციპალიტეტი გაერთიანებას კანონმდებლობის შესაბამისად უზუფრუქტით გადასცემს ქონებას.

ამჟამად ყველა საბავშვო ბაღის შენობა გადმოცემულია უზუფრუქტით, დარეგისტრირებულია საჯარო და სამეწარმეო რეესტრში, ძირითად საქმიანობად განსაზღვრულია კვება და საგანმანათლებლო საქმიანობა.

დღეის მდგომარეობით საბავშვო ბაღების შენობების ინფრასტრუქტურა და კეთილმოწყობა ასე გამოიყურება:

რეაბილიტირებულია და კეთილმოწყობილია (ცენტრალური წყალმომარაგება და კანალიზაცია, ცხელი წყლით უზრუნველყოფა, ელექტროენერგიით უზრუნველყოფა, გაზმომარაგება და ცენტრალური გათბობა):

1. ტყიბულის #1 ს/ბ - გელათის ქუჩა #22;
2. ტყიბულის #2 ს/ბ - გამსახურდიას #25;
3. ტყიბულის #3 ს/ბ - გურამიშვილის #4 ;
4. ტყიბულის #4 ს/ბ - იმერეთის ქ. #32 ;
5. ტყიბულის #6 ს/ბ- გორგიძის 10-ის მიმდებარედ;
6. გელათის ს/ბ - სოფელი გელათი;
7. საწირის ს/ბ - სოფელი საწირე;

რეაბილიტირებულია (ცენტრალური/ალტერნატიული წყალმომარაგება და კანალიზაცია, ცხელი წყლით უზრუნველყოფა, ელექტროენერგიით უზრუნველყოფა, გათბობა ინდივიდუალური შეშის ღუმელებუით):

1. სოჩხეთის ს/ბ
2. გურნის ს/ბ
3. ჯვარისის ს/ბ

ნაწილობრივი სარეაბილიტაციო სამუშაოები აქვს ჩატარებული და ექვემდებარება სრულ რეაბილიტაციას ან ახლის აშენებას და კეთილმოწყობას:

1. ტყიბულის #5 ს/ბ- ნ.დუმბაძის 24;
2. ახალსოფლის/ს/ბ - სოფელი ახალსოფელი( აშენდა ახალი)
3. ხრესილის ს/ბ- სოფელი ხრესილი
4. ორპირის ს/ბ - სოფელი ორპირი
5. კურსების ს/ბ - სოფელი კურსები
6. ცუცხვათის ს/ბ- სოფელი ცუცხვათი
7. ძმუისის ს/ბ- სოფელი ძმუისი
8. მუხურის ს/ბ - სოფელი მუხურა (აშენდა ახალი)

რაც შეეხება ეზოების ინფრასტრუქტურას, 17 რეგისტრირებული დაწესებულებიდან მხოლოდ ორი დაწესებულება (ტყიბულის #4, ტყიბულის #6) შეიძლება ჩაითვალოს კეთილმოწყობილად ტექნიკური რეგლამენტის და სტანდარტის შესაბამისად. გარდა ამისა, თანამედროვე საგანმანათლებლო სტანდარტები აჩენს ყველა დაწესებულების ინტერნეტიზაციის და შესაბამისი ტექნიკით აღჭურვის აუცილებელობას.

2024 წლის დასაწყისში გაერთიანებამ შეიძინა 1 სარეცხი მანქანა N2 საბავშვო ბაგა- ბაღისთვის. 6 მაცივარი N2, N4, და მუხურის საბავშ ბაგა ბაღში 2 ცალი, ახალსოფელში, გელათის საბავშვო ბაგა-ბაღებიშთვის. გაზქურა 1 მუხურის საბავშვო ბაგა-ბაღისთვის. ასევე შეძენილი იქნა საბავშვო ლიტერატურა და ხმოვანი წიგნები. ჭურჭელი 3977, 50 ლარის. სისტემატურად ვახდენთ საწირის, კურსების ,ორპირის და ცუცხვათის საბავშვო ბაგა - ბაღებისთვის სასმელი წყლის მიწოდებას.

გაერთიანების ადმინისტრაციისთვის შეძენილ იქნა 3 ცალი ლეპტოპი საერთო ღირებულებით 5400 ლარი.

საოფისე სკამები (თანხით 1545,30 ლარი), საოფისე ავეჯი ( თანხით 2198 ლარი), პლასმასის სკამი სამზარეულოსი 20 ცალი (1100 ლარი), საბავშვო ლეიბები 40 ცალი,საბნები 40 ცალი , საწოლის გადასაფარებელი 40 ცალი, ბალიში 40 ცალი,ზეწარი 40 ცალი, შალითა საბნის 40 ცალი, შალითა ბალიშის 40 ცალი, ( სულ 4080 ლარის).

ტყიბულის მუნიციპალიტეტის მარიამ მუხურისა და ახალსოფლის საბავშვო ბაგა ბაღებისთვის გადმოგვცა 52 000 ლარის ავეჯი.

ასევე შევისყიდე, სათამაშოები, საკანცელარიო, სადეზინფექციო, სარეცხი და პირადიო ჰიგიენის საშუალებები.

**თავიIII . პროგრამული ბიუჯეტი.**

**დაფინანსება. პროგრამული ბიუჯეტი და საბიუჯეტო სახსრების ხარჯვა.**

საქართველოს ორგანული კანონის ,,ადგილობრივი თვითმმართველობის კოდექსი“-ს მიხედვით, ადრეული და სკოლამდელი აღზრდა და განათლება მუნიციპალიტეტის საკუთარ (ექსკლუზიურ) უფლებამოსილებას წარმოადგენს. ამავე კანონის მიხედვით აკრძალულია სკოლამდელი აღზრდისა და განათლების მოსახურების მიწოდებისათვის გადასახადის, ტარიფის ან სხვა საფასურის შემოღება. შესაბამისად, მუნიციპალიტეტი ვალდებულია უზრუნველყოს საჭირო ფინანსების მობილიზება და გამოყოფა.

გაერთიანების დაფინანსების წყაროა ტყიბულის მუნიციპალიტეტის ბიუჯეტიდან გამოყოფილი ასიგნებანი. გაერთიანებას საკუთარი შემოსავლები არ გააჩნია.

გაერთიანება ახორციელებს მხოლოდ ერთ ბიუჯეტურ პროგრამას - სკოლამდელი აღზრდისა და განათლების მომსახურების მიწოდება.

ტყიბულის მუნიციპალიტეტის 2024 წლის პროგრამული ბიუჯეტით სკოლამდელ განათლებაზე საკუთარი უფლებამოსილების განხორციელების მიზნით გამოყოფილია გეგმა 2 252 500 (ორიმილიონ ორასორმოცდათორმეტი ათას ხუთასი) ლარი, ფაქტობრივმა ხარჯმა შეადგინა 2 237 673 (ორიმილიონ ორასოცდაჩვიდმეტი ათას ექვსასამოცდაცამეტი) ლარი. ბიუჯეტის დაგეგმვისთვის ვიყენებთ იმ ძირითად საკლასიფიკაციო მუხლებს, რომელიც ფუნქციონირების სწორად და მიზნობრივად წარმართვას შეუწყობს ხელს. ბიუჯეტის ძირითადი მუხლებია შრომის ანაზღაურების მუხლი და საქონელი და მომსახურების ხარჯვის მუხლი.

დანართის სახით წარმოგიდგენთ 12 თვის ბიუჯეტის შესრულების ძირითად მაჩვენებლებს (იხ. დანართი)

გაერთიანების დირექტორი: ალეკო ფანჩულიძე